Legal Document

Category: 15

Text:
19. ΝΟΜΟΣ υπ’ αρίθ.3238 της 18/20 Μαΐου 1955 Περί της διαχειρίσεως δημοτικών ή κοινοτικών περιουσιών προερχομένων εξ ιδιωτικών βοσκών, και άλλων τινών διατάξεων. Άρθρ.1.-1.(Κατηργήθη δια του εδάφ.γ΄, της παρ.1, του άρθρ.208 Ν.Δ.222/1973, τόμ.3 σελ.52, 59). 2.Τα εξ ιδιωτικών βοσκών έσοδα είναι έκτακτα και  διατίθενται  αποκλειστικώς  και μόνον προς εξυπηρέτησιν των έκπαλαι ωρισμένων τοπικών σκοπών, εχουσών εν προκειμένω εφαρμογήν των διατάξεων του άρθρ.70 του υπ’ αριθ.3033/1954 Ν.Δ/τος «περί των εσόδων των δήμων και κοινοτήτων». Άρθρ.2.-(Περιελήφθη εις την κωδικοποίησιν του Β.Δ. της 19 Δεκ.1955/21 Ιαν.1956 κατωτ.αριθ.22). Άρθρ.3.-(Κατηργήθη, δια της παρ.10 άρθρ.126 Ν.Δ.1140/1972, τόμ.3 σελ.127). Άρθρ.4.-Η σύνθεσις και ο τρόπος της εκλογής των μελών του συμβουλίου και της επιτροπής συνδέσμων, εις τους οποίους μετέχουν πλείονες των είκοσι δήμων ή κοινοτήτων, ορίζονται δι’ αποφάσεως του Υπουργού των Εσωτερικών, δημοσιευομένης εις την Εφημερίδα της Κυβερνήσεως. Άρθρ.5-6.(Περιελήφθησαν εις την κωδικοποίησιν του Β.Δ. της 19 Δεκτ.1955/21 Ιανουαρίου 1956 κατωτ.αριθ.22). Άρθρ.7.-1.Προσωρινοί δημοτικοί και κοινοτικοί εισπράκτορες υπηρετούντες την 31 ην  Μαρτ.1955, και αν δεν κέκτηνται τα προς διορισμόν εις θέσιν επιμελητού εισπράξεως του δημοσίου απαιτούμενα προσόντα και ηλικίαν, δύνανται, δι’ αποφάσεως του νομάρχου, εφ’ όσον η υπηρεσία τούτων υπήρξεν ευδόκιμος, να διατηρηθούν ή επαναπροσληφθούν αν εν τω μεταξύ έληξεν ο χρόνος δι’ ον προσελήφθησαν. Σελ.298(δ) Τεύχος 1430 Σελ. 8 2.Περί του ευδοκίμου της εκτελέσεως των καθηκόντων των γνωμοδοτεί εκάστοτε ητιολογημένως το παρά τη νομαρχία υπηρεσιακόν συμβούλιον του άρθρ.109 παρ.1 του Νόμ.1726/1951. Άρθρ.8.-.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.